arsenopyritt
Store norske leksikon,Realfag,Geologi,Mineraler,Sulfid- og sulfatmineraler
Arsenopyritt er et mineral som består av jern, arsen og svovel, og som ofte inneholder kobolt og nikkel. Arsenopyritt er metallisk, sølvhvitt eller grått med et gulaktig skjær.
Mineralet forekommer som regel sammen med andre malm-mineraler, og blir som biprodukt anvendt til fremstilling av arsenforbindelser. Det ledsages ofte av gull på kvartsganger, som da drives på grunn av gullinnholdet slik som Skellefteåfeltet i Nord-Sverige.Gullførende arsenopyrittganger finnes også i Norge, og det har vært forsøk på drift i Bindal. Ved Skutterud på Modum forekommer koboltholdig arsenopyritt, danaitt, som ble drevet ut sammen med andre koboltertser.Glaukodot, (Co,Fe)AsS, er kobolt-analogen til arsenopyritt. Mineralet er dessuten strukturelt beslektet med markasitt, FeS2, samt med rekken löllingitt-saffloritt-rammelsbergitt, FeAs2-CoAs2-NiAs2. Arsenolitt (arsenikk, kubisk As2O3) kan dannes som et hvitt belegg på arsenopyritt og andre arsenmineraler som forvitrer i luften. I sjeldnere tilfeller dannes den monokline form av As2O3, claudetitt. Egenskaper Egenskap Verdi     Sammensetning sulfid   Kjemisk formel FeAsS   Hardhet 5½–6   Massetetthet 6,2 g/cm³    Krystallsystem monoklint Les mer i Store norske leksikon mineraler sulfider Eksterne lenker mindat.org: Arsenopyrite